Phil Brown

Philip Brown (født 30. mai 1959 i South Shields) er en tidligere engelsk fotballspiller og per mars 2018 manager for .

 Biografi 

 Spiller 
Han startet sin spillerkarriere i Hartlepool United i 1978. I løpet av de 7 årene han var i klubben spilte han 243 obligatoriske kamper. Fra Hartlepool gikk han til Halifax Town sommeren 1985. I denne klubben fikk han bokført 158 obligatoriske kamper.

Hans tredje klubb som spiller var Bolton som kjøpte han for £ 17 000 den 23. juni 1988. I denne klubben var han også kaptein og førte laget til seier over Torquay i Football League Trophy finalen 28. mai 1989. Han var også kaptein da klubben rykket opp fra den gamle 3. divisjonen i 1993. Han stoppet på 334 obligatoriske kamper for Bolton.

I hans siste klubb som spiller, Blackpool, var han spillende trener og manager Sam Allardyce sin høyre hånd. Totalt fikk han 53 obligatoriske kamper for Blackpool.

 Manager 
I mai 1996 ble han en del av støtteapperatet i Bolton som trener under Colin Todd. Da Todd forlot klubben i 1999 var han i en liten periode midlertidig manager for Bolton. I september 1999 og fram til oktober 1999 hadde han sjefsjobben i 5 kamper der 4 endte med seier. Da hans gamle bekjentskap Sam Allardyce ble ansatt som manager fikk Brown jobben som assistent manager. I juni 2004 var han meget aktuell i jobben som manager for Burnley, men klubben ansatte i stedet Steve Cotterill. 

Han ble ansatt som manager i Derby County 24. juni 2005 og har fått en 3-årskontrakt med klubben. Etter en del svake resultater med 6-1 tap mot Coventry City og tap i FA-Cupen mot Football League One laget Colchester United som de to siste, fikk Brown sparken som manager i Derby 30. januar 2006.Manager Brown given sack by Derby www.bbc.co.uk Lest 19. mars 2018

Brown ble ansatt i Hull City som førstelagstrener 27. oktober 2006, og har siden 4. januar 2007 vært klubbens manager og har gjort stor suksess ved å ta klubben opp i Premier League.

Den 7. juni 2010 ble hans kontrakt med Hull City terminert etter en dårlig sesong, hvor klubben rykket ned.Hull City relieve manager Phil Brown of his duties www.bbc.co.uk Lest 19. mars 2018 Siden 17. mars 2010 hadde Iain Dowie ledet klubben, men klarte ikke å unngå nedrykk.

6. januar 2011 overtok han Preston North End.Phil Brown appointed Preston North End's new manager www.bbc.co.uk Lest 19. mars 2018  Klubben kom på 22. plass og rykket ned fra Championship.  2011-12 sesongen startet bra i League One og de lå på andre plass i en periode.  Utover høsten ble alle de tre beste spissene, Iain Hume, Neil Mellor og Jamie Proctor skadd og klubben sank nedover på tabellen.  14. desember 2011 mistet Brown jobben; klubben lå da på tiende plass.Manager Phil Brown is sacked by Preston North End www.bbc.co.uk Lest 19. mars 2018

25. mars 2013 ble han ny manager i  som da lå i League Two.  Klubben kom til finalen i Football League Trophy, men tapte 0-2 for .  Klubben kom på 11. plass i serien.  De neste to sesongene kom klubben til play-off og i 2015 rykket de opp til League One etter å ha slått Wycombe Wanderers på straffekonkurranse etter kampen endte 1-1 ved full tid.  Han mistet stillingen som manager i Southend 17. januar 2018, men skulle bli lønnet ut sesongen.Phil Brown: Southend United manager set to depart after almost five years www.bbc.co.uk Lest 19. mars 2018

12. mars 2018 signerte han kontrakt for  for resten av 2017-18 sesongen.  Swindon lå rett under play-off kvalifisering med 10 kamper igjen av sesongen.Phil Brown: Swindon appoint former Derby, Hull, Preston & Southend boss as manager www.bbc.co.uk Lest 19. mars 2018

 Referanser 

 Eksterne lenker 


Kategori:Engelske fotballtrenere
Kategori:Engelske fotballspillere
Kategori:Fotballspillere for Hartlepool United FC
Kategori:Fotballspillere for Halifax Town AFC
Kategori:Fotballspillere for Bolton Wanderers FC
Kategori:Fotballspillere for Blackpool FC
Kategori:Fotballtrenere for Bolton Wanderers FC
Kategori:Fotballtrenere for Derby County FC
Kategori:Fotballtrenere for Hull City AFC
Kategori:Fotballtrenere for Preston North End FC
Kategori:Fotballtrenere for Southend United FC
Kategori:Fotballtrenere for Swindon Town FC
Kategori:Fotballtrenere for FC Pune City
Kategori:Fotballtrenere for Hyderabad FC
Kategori:Personer fra South Shields